Werner Fritjof Urrila

Werner Fritjof Urrila (16. elokuuta 1885 Multia – 25. huhtikuuta 1951 Tampere) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Urrilan vanhemmat olivat maanviljelijä Antti Urrila ja Wilhelmiina Leveeniemi ja puoliso vuodesta 1911 Amanda Aleksandra Kauppi. Urrila kävi Tampereella kansakoulun iltakoulun kurssin 1906–1908 ja kauppa-apulaiskoulun 1909–1910. Hän oli maanviljelystöissä Ähtärissä 1900–1903, liikeapulainen August Rasin sekatavarakaupassa Tampereella 1903–1907 ja kauppias G. Helmisen liikkeessä 1907–1915 ja Toiminimen Helminen ja K:ni perustaja, osakas ja johtaja  vuodesta 1915 ja omistaja vuodesta 1931. Yrityksestä tuli yksi Suomen suurimmista kenkäkaupoista. Urrila oli Tampereen kaupunginvaltuuston jäsen 1925, 1931–1933 ja 1935–1945 ja hänellä oli useita muitakin luottamustehtäviä.  Kauppaneuvoksen arvonimen Urrila sai 1949.

Lähteet

Suomalaiset kauppiaat
Suomalaiset yrittäjät
Suomalaiset yritysjohtajat
Tampereen kaupunginvaltuutetut
Kauppaneuvokset
Vuonna 1885 syntyneet
Vuonna 1951 kuolleet